શિંકનસન ટેક્નોલોજી તેની સુરક્ષા અને વિશ્વસનીયતા માટે જાણીતી છે, છેલ્લા 50 વર્ષોમાં આ ટેક્નોલોજી પોતાની વિશ્વસનીયતા સાબિત કરવામાં સફળ રહી છે. આ ટેક્નોલોજીથી ચાલતી ટ્રેનો ક્યારેય પણ 1 મિનિટથી વધુ મોડી નથી પડી અને ટ્રેન સાથે ક્યારેય કોઇ દુર્ઘટના નથી ઘટી. આથી આ યોજના ભારતને પણ હાઇ-સ્પીડ સાથે ભરોસાપાત્ર સેવા આપશે એમ માનવામાં આવી રહ્યું છે. આ ટેક્નોલોજીમાં રહેલ હોનારત નિવારણ પ્રણાલી દ્વારા ભૂકંપ જેવી કુદરતી આફતો સામે પણ લડી શકાય છે.